बेराफारसे, बे गंसे मावख’नि गेजेरजोंनो जथायै खौरांगिरि मेलनि गेजेरजों बारग’ एनदिएफबि को-अर्दिनेसन कमितिनि सोद्रोमा बाबुल बर’आ ओनसोलाव गोजोन थासारिखौ लाखिनांगौ होनना बुंथियो। लोगोसे राइजो राजाफोरखौ 69 नं अदालगुरि बियाबआव बिपिएफनि बिजाथि बारग’ मन्त्री रिहन दैमारिनो गोबां फ’ट होना देरहा होनांगौ आरो ओनसोलनि जौगानाय लाबोनानै एनदिएफबिनि माखासे केसफोरखौ फोजोबस्रांनो थाखाय हाग्रामा महिलारिनि सोरखार दानायाव मदद होनो खावलायो आरो हाग्रामा महिलारिनि दैदेन्नायाव सोरखार दानाया रोखा होन्नाबो बुंथियो बिथां बाबुल बर’आ।